AKTIVNOSTI

ŠETNJA,VOŽNJA BICIKLA

Najprirodnija aktivnost za razvoj motorike je šetnja u prirodi. Povedite i kućne ljubimce i zajedno istražujte prirodu. Provozajte se biciklom i napunite pluća svježim zrakom.

HODANJE RAVNOM LINIJOM

U KUĆI - možemo pomoću špage odrediti „liniju” po kojoj dijete hoda.

VANI – u širem, interesantnijem ambijentu. Aktivnost možemo

učini interesantnijom ako liniju prate roditelji, brat ili sestra, hodajući kao prvi ili posljednji.

Igru možemo otežati postavljanjem prepreka na putu (npr. neki predmet koji moramo zaobići ili skloniti s puta).

IGRA SA ČUNJEVIMA/PLASTIČNIM BOCAMA (KUGLANJE)

Za ovu igru su nam potrebne plastične boce od vode ili soka. Napunite

ih do pola vodom, pijeskom ili ih ostavite prazne. Postavite ih u sobi ili vani. Uzmite lopticu i srušite što više njih.

Sudjelujte svi!

PROLAZIM KROZ PREPREKE

Na primjer, postavite određene predmete po kući ili vani tako da učinite neki put ili prolaz

kompliciranim, tako da dijete mora prekoračit preko prepreke, preskočit prepreku, provući se ispod

nje, zaobići ju. Ovakve igre djeci su interesantne i izazovne. Može se i igrati uz glazbu, tako da dijete

krene kad počne glazba i stane kad glazba završi. Isto tako tijekom igre možemo pjevati razne pjesme,

brojati ili izgovarati po jedno slovo prilikom svakog skoka.

U POTRAZI ZA BLAGOM

Neke od igračaka koje dijete voli sakrijte po kući ili dvorištu, a od djeteta tražite da ih

što više pronađe u kratkom vremenu i odloži u jednu kutiju postavljenu na određenom mjestu.

Vi možete pomoći djetetu pitanjima: „Ima li neka igračka ispod stola, na krevetu, iza drveta,

pored cvijeća” itd. U ovoj igri dijete uči pojmove: ispod,

iznad, iza, ispred, pored... A na kraju igre možete skupa sa djetetom prebrojati pronađene igračke

ponavljajući brojeve. Dijete može imenovat igračke i reći koje je boje.

TKO ĆE DATI GOL?

Slobodno bacanje lopte rukom, gađanje loptom određeno mjesto (koš, kanta, rupa, nacrtani krug),

šutiranje lopte nogom da bi postigli gol ili pogodili neko određeno mjesto.

PRAVIMO SE DA SMO…

Ovom igrom potičemo dijete da stoji na jednoj nozi, da skače u mjestu, da skače naprijed-nazad, da

hoda naprijed ili nazad, da hoda po vrhovima prstiju... Može se pravit da je patka, da skače

kao žaba ili zec, da leti poput aviona, da hoda kao medo, da gmiže kao zmija. Pustite im maštu na volju.

IGRA NOĆ – DAN

Od djeteta se traži da na izgovorenu riječ noć-čučne ili digne lijevu ruku, a na izgovorenu riječ dan-

ustane ili digne desnu ruku.